Herrie oor Love Island: Kyk watter skokke en paartjies was daar al wêreldwyd | Huisgenoot
Dié selfie van die eerste 10 deelnemers wat pas in die villa ingetrek het, het vinnig in die sosiale media versprei. Kykers was geskok oor die reeks se gebrek aan diversiteit en swak produksiegehalte. Foto: Twitter/@LoveIsland_SA
Aantreklike deelnemers en plofbare liefdesdriehoeke – dít was waarna kykers van die Suid-Afrikaanse weergawe van die maatsoekreeks Love Island maande lank uitgesien het.
Maar nog voor Kupido sy pyle kon korrel, het kykers ná die eerste episode begin gons. Nie oor die vonke tussen die sexy deelnemers nie, maar oor die swak gehalte van die produksie en die gebrek aan diversiteit onder die deelnemers.
"Dit lyk asof dit met 'n swak selfoonkamera verfilm is," het een kyker gekla. Die klank en redigering is uiters swak, het ander gebrom: 'n Kameraman is dan selfs in een skoot gewaar . . .
Kykers was ook ontevrede omdat daar aanvanklik net twee swart en twee bruin deelnemers teenoor ses wit deelnemers te sien was in die luukse villa in die Kaapse wynland, waar die werklikheidsreeks afspeel.